***Zappa*** er et dansk ungdomsdrama fra 1983 regissert av Bille August. Filmen er basert på Bjarne Reuters bok med samme tittel fra 1974, og handler om oppveksten til tre gutter i starten av tenårene med ulik klassebakgrunn. Handlingen er lagt til en dansk by på begynnelsen av 1960-tallet.

Filmen anses i dag for å være en av dansk films klassikere.

Handling
--------

Filmen handler om ungdomstid, pubertet og kameratskap på begynnelsen av 60-tallet i Danmark. De tre skolekameratene Sten, Bjørn og Mulle prøver å finne sin identitet i grenselandet mellom barn og voksen. De tre har ulik sosial bakgrunn og svært forskjellige idealer om vennskap og moral. Bjørn og Mulle er fra arbeiderklassen og Sten er fra overklassen. I Stens hjem er det materiell velstand, men mangel på kærlighet og kontakt. Det kjølige forholdet mellom Stens foreldre ender i skilsmisse. Som trøst og adspredelse har Sten rovfisken «Zappa», som han forer med levende mat. 

Guttene har en hule sammen og en bande, som Sten leder. Sten lokker Bjørn og Mulle ut kriminalitet. Efter et blodig oppgjør i guttenes klasseværelse, hvor Sten dreper Mulles kanarifugl, bryter Mulle kontakten til de to andre. Med alle knep fastholder og intensiverer Sten vennskapet til Bjørn. Den pressede og samvittighetsplagede Bjørn er ute av stand til å fri fra Stens jerngrep. I et uunngåelig oppgjør knuser Bjørn fisken Zappa med foten, og i en desperat jakt slår han Sten ned med en jernstang.

Bille August har uttalt at filmen var «et forskningsprosjekt i en forståelse av sin egen virkelighet og andre mennesker». *Zappa* er en psykologisk film, som handler om barndommens år. Sten utsettes for omsorgssvikt i hjemmet og frustrasjonene omsettes til eietrang og ondskap.

August fortsatte historien om Bjørn i filmen *Tro, håp og kjærlighet* (1984), basert på Bjarne Reuters roman *Når snerlen blomstrer*.

Mottagelse
----------

### Priser og nomineringer

Filmfotograf Jan Weincke ble tildelt Bodilprisens spesialpris for arbeide på denne og *Kunnskapens tre*. Bille August ble nominert til Gullprisen ved Moskva internasjonale filmfestival. Den ble også tildelt Filmkritikerprisen i Haugesund.

### Anmeldelser

Både Aftenposten, Dagbladet og VG gav den terningkast fem, mens Dagsavisen gav den fire.

Rollebesetning
--------------

* Adam Tønsberg – Bjørn
* Morten Hoff – Mulle
* Peter Reichhardt – Steen
* Lone Lindorff – Bjørns mor
* Arne Hansen – Bjørns far
* Thomas Nielsen – Henning
* Solbjørg Højfeldt – Steens mor
* Bent Raahauge Jørgensen – Steens far
* Inga Bjerre Bloch – Mulles mor
* Jens Okking – Mulles far
* Elga Olga Svendsen – Bjørns bestemor
* Willy Jacobsen – Bjørns bestefar
* Ulrikke Bondo – Kirsten
* Søren Frølund – Lærer 'Kaalormen'
* Michael Shomacker – Asger

Referanser
----------

1. 1 2  Dagbladet Film
2. ↑  Norsk filminstitutt
3. ↑  Dansk Film Institutt
4. ↑

Eksterne lenker
---------------

* (en) *Zappa* på Internet Movie Database Rediger på Wikidata

* (no) *Zappa* hos Filmfront Rediger på Wikidata

* (sv) *Zappa* i Svensk Filmdatabas Rediger på Wikidata

* (da) *Zappa* i Danmark Nationale Filminstitut Rediger på Wikidata

* (en) *Zappa* på AllMovie Rediger på Wikidata

* (fr) *Zappa* på Allociné Rediger på Wikidata

* (nl) *Zappa* på MovieMeter Rediger på Wikidata

* (en) *Zappa* på Turner Classic Movies Rediger på Wikidata

* (en) *Zappa* på Rotten Tomatoes Rediger på Wikidata

Portal: Film